Aalborg Stiftstidende, 1845-07-26
Hvad der, uagtet alle de store Ulykker, hvoraf hans Regjering, var hjemsøgt, dog gjorde ham saa folkeyndet, var, at han stod i den fuldkomneste Harmonie med sit Folks Charakter, han var i Sind og Skind Dansk, og naar Nogen vilde af os forlange at vide, hvorledes en ægte Dansk er beskaffen, saa ville vi ikke vide at præsentere ham noget fuldstændigere Normal-Exemplar end Frederik den 6te. Havde han levet i en lykkeligere og roligere Tidsalder, saa vilde han have faaet et Eftermæle som Titus og Antoninus; men til Ulykke for sig og sit Land levede han i en Tid, hvor vældige Storme foer over Europa, og han var ikke Mand for at styre en Stat i Uveir. Den værste Bebreidelse, man kan gjøre ham, er, at han har efterladt sit Land i en sørgelig Forvirring, som han upaatvivlelig kunde have forebygget i 1815, en Forvirring, der truer Staten med Opløsning, og som har paaført hans Efterfølger, vor nuregierende Majestæt, mange mørke Timer, og sikkert vil berede ham endnu mange flere. (Loll. Falst. Av.) Som nærmeste Aspirant til Rectorposten ved Cathedralskolen i Aalborg nævnes Overlærer Nissen i Frederiksborg. Forøvrigt var det at ønske, at ikke blot Anciennetetshensynene gjordes gjældende ved denne saavelsom øvrige forestaaende Rectoratsbesættelser, da det vel tør ansees som afgjort, at de latinske Skoler, der conserveres, alle efterhaanden ville gaae Gymnasialudvidelsen imøde, der fordrer den meere talentfulde leddende Aand i sin Spidse, og er det vel i alt Fald uden Tvivl, at der først og snart maa forestaae Aalborg lærde Skole en saadan attraaet Udvidelse. - Selskabet for Trykkefrihedens rette Brug har nylig udgivet et Skrift: "Krigstildragelserne i Sjælland 1807, fremstillede af Major H. J. Blom, med et Oversigtskaart og en Plan, hvilket Skrift, der er omdeelt til Selskabets Medlemmer, faaes af Andre for 48 s. - Overladende Sagkyndige og med Begivenhederne Samtidige at omtale dette lille, interessante Værk nærmere, udhæver den Frisindede" følgende mærkelige Steder: S. 31 fortælles, at da Kon prindsens Svoger, Hertugen af Augustenborg, hvem ibl. A. tillige "det omineuse Hverv var blevet overdraget, at føre Kronregalierne til Holsteen, paa Grund af Beltets Spærring, efterlod disse i Sorø, bleve de af daværende Amtmand Stemann nedlagte i Mogens Gjøes Liigkiste, indtil de Engelske havde forladt Sjælland. Det kongelige Guldtaffel blev af Grev Danneskjold nedgravet i Haven paa Gisselfeldt. S. 55. Dagen for Bombardementet tog sin Begyndelse, blev endnu Tallotteriet trukket paa sædvanlig Maade i Kjøbenhavn. – Efterat have omtalt den kun lidet hæderlige Affaire ved Kjøge, anstiller Forf. følgende Reflection, S. 118. - Ulige større end det materielle Tab (100 Mand døde, 150 Saarede, 57 Officerer samt 1100 eller 1500 Fanger) var det dybe Skaar, som Nationalfølelsen led; thi fra nu af begyndte den Forestilling meer og meer at udbrede sig i Folket, hvilken de senere Begivenheder end mere bidroge til at bestyrke, at vore Anstrængelser tillands ere frugtesløse, at vore Forsvarsanstalter i denne Retning derfor kun ere at ansee som en unyttig, trykkende Byrde, ved hvilken Tænkemaade alle militaire Former nødvendigviis maae synes hule og tomme. Saavel hos Dannede som Udannede søgte den krænkede Nationalære et Slags sørgelig Opreisning i en vedvarende Parodieren, ikke alene af de nærmest foregaaende Begivenheder, men og af Meget i de militaire Jndretninger, der tidligere var bleven anseet for nødvendigt og respectabelt; det Alvorlige sammenblandedes med det Ubetydelige og Disciplin kaldtes Trældom af Folk, der aldrig havde staaet for Skud. Fra nu af begyndte ogsaa vor nationale Fornedrelse lidt efter lidt at blive os bevidst, og i saa Henseende udgjør maaskee Kjøgeslaget, trods sin hele øvrige Ubetydelighed, ikke noget uvigtigt Vendepunkt i vor indre Historie. Vel toge vore Søfolk ingen Deel i denne Folkets sørgelige Hendøen, paa Bænkehalmen", men alligevel var det kun et daarligt Tidens Tegn, at Nationalfølelsen saa at sige ikke vidste nogen anden Udvei end at gaae tilsøes, hvorved den dog i visse Maader blev landflygtig."¬